stanford-oval/wikipedia huggingface dataset:
Ovipuhelinjärjestelmä
Ovipuhelinjärjestelmän osat

Ovipuhelinjärjestelmän osat ovat painiketaulu, ovipuhelin, keskuslaite ja verkkolaite.
Ovipuhelinjärjestelmän painiketaulu sijoitetaan yleensä ulkotilaan. On myös mahdollista asentaa painiketaulu sisäpuolelle. Tästä esimerkki on toimistohotelli: ulko-ovella on ovipuhelinjärjestelmän painiketaulu, jossa on yritysten nimet ja kutsupainikkeet.
Painiketaulun osat ovat puherasia, johon kuuluu kaiutin, mikrofoni ja vahvistinelektroniikka. Uudemmissa järjestelmissä puherasia toimii samalla keskuslaitteena. Painiketaulussa on kutsupainikkeet ja nimikilvet.
Ovipuhelin on huoneistossa oleva laite, jossa on summeri kutsua varten, kaiutin ja mikrofoni puheyhteyttä varten sekä toimintopainikkeet. Toimintopainikkeina on vähintään ovenavauspainike. Kaiutin ja mikrofoni sijaitseva luurissa eli kuulopuhelimessa, kuten perinteisessä puhelimessa. Luurittomassa eli handsfree-mallissa puhe kuuluu kaiuttimesta.
Keskuslaite on laite, joka ohjaa järjestelmän toimintoja. Yleensä keskuslaite sisältää vain verkkolaitteen. Tyypillinen ratkaisu on, että keskuslaite on painiketaulussa oleva puherasia, jonka sisällä on kaikki ohjauselektroniikka, ja verkkolaite on erillinen. Joillakin valmistajilla keskuslaitteen toiminnot on hajautettu verkkolaitteen ja puherasian kesken. Joillakin valmistajilla puherasia sisältää pelkän puheyhteyden laitteet, ja verkkolaite ja keskuslaite ovat erilliset.
Pastelliväri

Pastellivärinen paita.
Pastelliväri tai pastellisävy on valkoisella pehmennetty vaalea värisävy, jossa ei ole lainkaan mustaa. Pastellivärit ovat pastellimaalaukselle ominaisia.
Pazinós

| Pazinós Παζινός |
| --- | --- |
 Pazinós
 Koordinaatit: 35°31′21″N, 24°7′48″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kylä
 – Kallikrates-koodi:  7401020106
Väkiluku (2011):  629
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pazinós (kreik. Παζινός) eli Gkagkládo (Γκαγκαλάδο) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Pazinós on osa Arónin kyläyhdyskuntaa. Kylän väkiluku on 629 (vuonna 2011).
Pazinóksen Pyhän Johannes Laupiaan luostaria.
Pazinóksen kylä sijaitsee Akrotírin niemimaalla noin 12 kilometriä itään Chanián kaupungista ja heti Chanián kansainvälisen lentoaseman lounaispuolella. Kylässä sijaitsee Pyhän Johannes Laupiaan luostari (Moní Agíou Ioánnou tou Eleímona).
Aiemmin kylä kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön.
Paul Ranger

| Paul Ranger |
| --- | --- |

Henkilötiedot
Syntynyt: 12. syyskuuta 1984 (ikä 40) Whitby, Ontario
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  95 kg
Seura
Seura:  Toronto Maple Leafs
Sarja:  NHL
Pelinumero:  54
Pelaajaura
Pääsarjaura:  2004–
Aik. seurat:  Springfield Falcons (AHL) Tampa Bay Lightning (NHL) Toronto Marlies (AHL)
NHL-varaus:  183. varaus, 2003 Tampa Bay Lightning
Paul Ranger (s. 12. syyskuuta 1984 Whitby, Ontario) on kanadalainen ammattilaisjääkiekkoilija, pelipaikaltaan puolustaja. Hän siirtyi vuonna 2013 NHL-seura Toronto Maple Leafsiin.
Ura > Juniorivuodet

Ennen ammattilaisuransa aloittamista Ranger pelasi kaudesta 2000–2001 kauteen 2003–2004 OHL-junioriliigan Oshawa Generalsissa. Hän oli kausina 2002–2003 ja 2003–2004 joukkueensa eniten pisteitä ja maaleja tehnyt puolustaja. Eniten pisteitä hän teki kaudella 2003–2004, jolla hän teki 62:ssa OHL:n runkosarjaottelussa 43 tehopistettä, 12 maalia ja 31 syöttöpistettä, ja sijoittui liigan puolustajien pistepörssissä kymmenenneksi.
Yhteensä Ranger pelasi neljän kauden aikana 224 OHL:n runkosarjaottelua, joissa teki 91 tehopistettä, 22 maalia ja 69 syöttöpistettä. Pudotuspeliotteluita hän pelasi 25 ja teki niissä neljä tehopistettä, kaikki syöttöpisteitä.
Ura > Ammattilaisura

Tampa Bay Lightning varasi Rangerin NHL:ään numerolla 183 varaustilaisuuden 2002 kuudennella kierroksella. Hän aloitti ammattilaisuransa vuonna 2004 ja pelasi koko kauden 2004–2005 Lightningin farmiseuran, AHL-liigan Springfield Falconsin riveissä. Hän aloitti Falconsissa myös seuraavan kauden, mutta yhden ottelun jälkeen, jossa hän teki kolme tehopistettä, maalin ja kaksi syöttöpistettä, Lightning kutsui Rangerin ylös NHL-kokoonpanoonsa.
Kaudesta 2005–2006 alkaen Ranger pelasi vakituisesti NHL-liigassa. Hän pelasi ensimmäisen NHL-ottelunsa 15. lokakuuta 2005, jolloin Lightning kohtasi Pittsburgh Penguinsin. Ensimmäisen maalisyöttönsä hän antoi 20. lokakuuta 2005 Lightningin ottelussa Atlanta Thrashersia vastaan ja ensimmäisen maalinsa hän teki 30. maaliskuuta 2006, jolloin Lightning kohtasi niin ikään Thrashersin. Hän pelasi tulokaskaudellaan 76 runkosarjaottelua ja teki 18 tehopistettä, maalin ja 17 syöttöpistettä. Jääaikaa hän sai keskimäärin 17 minuuttia ja seitsemän sekuntia ottelua kohden, mikä oli 11:nneksi eniten Lightningin pelaajien joukossa. Kevään 2006 pudotuspeleissä Ranger pelasi viisi ottelua ja oli joukkueensa toiseksi paras pistemies Brad Richardsin jälkeen tehtyään kuusi tehopistettä, kaksi maalia ja neljä syöttöpistettä. Hänen keskimääräinen jääaikansa oli 21 minuuttia ja 43 sekuntia ottelua kohden, mikä oli viidenneksi korkein lukema hänen joukkueensa pelaajien joukossa.
Ranger oli kaudella 2006–2007 kolmanneksi eniten pisteitä tehnyt Lightning-puolustaja Dan Boylen ja Filip Kuban jälkeen ja kaudella 2007–2008 joukkueensa eniten pisteitä tehnyt puolustaja tehtyään 31 tehopistettä, kymmenen maalia ja 21 syöttöpistettä, 72:ssa runkosarjaottelussa. Jääaikakeskiarvo 20 minuuttia ja 18 sekuntia kaudelta 2006–2007 oli viidenneksi korkein kaikkien Lightning-pelaajien ja toiseksi korkein joukkueen puolustajien joukossa ja kauden 2007–2008 jääaikakeskiarvo 25 minuuttia ja 13 sekuntia ottelua kohden Lightningin toiseksi korkein.
Kaudella 2008–2009 Ranger oli sivussa suuren osan kautta olkapäävamman vuoksi. Hän pelasi tuolla kaudella 42 runkosarjaottelua ja teki 13 tehopistettä, kaksi maalia ja 11 syöttöpistettä. Hänen jääaikakeskiarvonsa oli joukkueensa korkein, 24 minuuttia ja 30 sekuntia ottelua kohden. Ranger aloitti NHL:ssä myös kauden 2009–2010, mutta jätti kauden kesken kahdeksan ottelun jälkeen  henkilökohtaisten syiden vuoksi.
Elokuussa 2012 Ranger teki sopimuksen AHL-seura Toronto Marliesin kanssa. Ennen siirtymistään Marliesiin hän ei ollut pelannut missään jääkiekon ammattilaissarjassa lokakuun 2009 jälkeen. Heinäkuussa 2013 hän teki sopimuksen NHL-seura Toronto Maple Leafsin kanssa, jonka farmiseura Marlies on.
Ennen siirtymistään Maple Leafsiin Ranger oli pelannut yhteensä 270 NHL:n runkosarjaottelua ja tehnyt niissä 92 tehopistettä, 18 maalia ja 74 syöttöpistettä. NHL:n pudotuspeliotteluja hän oli pelannut 11 ja tehnyt niissä seitsemän tehopistettä, kaksi maalia ja viisi syöttöpistettä.
Pastis (yhtye)

Pastis on suomalainen indierock-yhtye, joka perustettiin Helsingissä 2017. Yhtye on julkaissut Stupido Recordsin kautta EP:n ja kaksi albumia.
Historia

Yhtye perustettiin, kun jalkapallokatsomossa tutustuneet Markus Nymalm ja Emil Inberg ryhtyivät soittamaan Inbergin säveltämiä kappaleita. Tuolloin Pariisissa asunut basisti Henrik Vuoksenmaa pyydettiin mukaan yhtyeeseen, ja kitaristi Sakari Palmroos ja rumpali Kalle Valkama liittyivät täydentämään kokoonpanon pian tämän jälkeen. Yhtye sai nimensä ranskalaisesta pastis-anisviinasta, johon basisti Vuoksenmaa oli Pariisissa asuessaan ihastunut. Yhtye julkaisi heti perustamisvuotenaan 2017 lopulla neljä kappaletta sisältäneen EP:n Four Stories, joka huomioitiin muun muassa Soundissa, Rumbassa ja YleX:llä, jonka uuden musiikin ohjelmien toimittajat Anne Lainto ja Ida Karimaa valitsivat Pastiksen viikon Nosteessa-artistiksi.
Yhtye julkaisi Lauri Elorannan tuottaman debyyttialbuminsa Circles helmikuussa 2019. Albumin singlet saivat radiosoittoa niin Suomessa kuin ulkomaillakin, ja muun muassa brittiläisen BBC Radio 6 -kanavan toimittaja Steve Lamacq soitti yhtyettä ohjelmassaan. Niin ikään Lauri Elorannan tuottama seuraava albumi Pastis julkaistiin helmikuussa 2023.
Jäsenet

Markus Nymalm – kitara, laulu
Emil Inberg – kitara
Sakari Palmroos – kitara
Henrik Vuoksenmaa – basso
Kalle Valkama – rummut
Julkaisut > Albumit

Circles (Stupido Records, 2019)
Pastis (Stupido Records, 2023)
Julkaisut > EP:t

Four Stories (Stupido Records, 2018)
Julkaisut > Singlet

Who Left You Standing by the Seashore? (Stupido Records, 2019)
Love is a Gun (Stupido Records, 2019)
Stars and Marmalade (Stupido records, 2020)
Peng Cheng

Peng Cheng neljän maanosan mestaruuskilpailujen mitalistina 2019.
Peng Cheng ja Jin Yang Pyeongchangin talviolympialaisissa 2018.
Peng Cheng (s. 23. huhtikuuta 1997 Harbin) on kiinalainen taitoluistelija. Hän on kilpaillut pariluistelussa kansainvälisellä tasolla kaudesta 2012–2013 lähtien. Hänen parinaan oli ensin neljän vuoden ajan Zhang Hao ja sittemmin Jin Yang.
Peng sai vuonna 2012 taitoluisteluparikseen vuonna 1984 syntyneen olympia- ja MM-mitalisti Zhang Haon. He sijoittuivat MM-kilpailuissa 11:nneksi vuonna 2013, viidenneksi vuonna 2014, neljänneksi vuonna 2015 ja 12:nneksi vuonna 2016 sekä Sotšin talviolympialaisissa 2014 kahdeksanneksi. Neljän maanosan mestaruuskilpailussa he saavuttivat hopeaa vuonna 2015. He voittivat Kiinan-mestaruuden vuonna 2014.
Kaudelle 2016–2017 Pengin pariksi tuli vuonna 1994 syntynyt Jin Yang. Ensimmäisellä kaudellaan he voittivat Kiinan-mestaruuden ja saavuttivat hopeaa Aasian talvikisoissa. Vuonna 2018 he sijoittuivat Pyeongchangin talviolympialaisissa 2018 sijalle 17 ja MM-kilpailuissa yhdeksänneksi. Kaudella 2018–2019 he voittivat Kiinan-mestaruuden, sijoittuivat Vancouverin Grand Prix -finaalissa toiseksi, saavuttivat neljän maanosan mestaruuskilpailussa pronssia ja sijoittuivat MM-kilpailuissa neljänneksi 2,14 pisteen päässä pronssisijasta. Kaudella 2019–2020 he voittivat Kiinan-mestaruuden, sijoittuivat Torinon Grand Prix -finaalissa toiseksi ja saavuttivat neljän maanosan mestaruuskilpailuissa hopeaa. Vuoden 2020 maailmanmestaruuskilpailut peruttiin koronaviruspandemian vuoksi. Vuonna 2021 Peng ja Jin sijoittuivat MM-kilpailuissa viidenneksi.
Peng ja Jin luistelivat Vancouverin Grand Prix -finaalissa 2018 yhteispiste-ennätyksekseen 216,90 ja vapaaohjelman piste-ennätyksekseen 141,21. Neljän maanosan mestaruuskilpailuissa 2020 he tekivät lyhytohjelman ennätyspisteensä 75,96.
Peng on pituudeltaan 160-senttinen ja 22 senttimetriä Jiniä lyhyempi. Parin valmentajiin kuuluu olympiavoittaja Zhao Hongbo.
Peltoauto

Peltoauto on tiealueen ulkopuolella ajamiseen hankittu auto. Peltoautona toimii yleensä katsastamaton ja rekisteröimätön, mutta ajokuntoinen auto. Peltoautoilla saa ajaa vain tiealueen ulkopuolella sekä muulta liikenteeltä suljetuilla teillä.
Yleisesti peltoautot ovat monen maaseudulla asuvan nuoren ensimmäinen autohankinta, joilla nuoret voivat oppia ajamaan, korjaamaan ja samalla tutustuvat auton tekniikkaan ja käytökseen. Peltoautoilla ajetaan joko omilla mailla tai lupa kysytään joltain muulta pellonomistajalta. Peltoautoilla myös usein ajetaan "rallia" suljetuilla radoilla ja jääradoilla. Peltoautoista on kehittynyt myös Jokamiehenluokka.
Vaikutus

Väitteiden mukaan peltoautoilla ajaminen on pohjustanut menestystä rallissa ja formuloissa.
Peltoauto-kerhoja

MMCFC Racing (Arkistoitu – Internet Archive)
Kuraperse Racing
Nurmijärven Peltoauto Klubi (Arkistoitu – Internet Archive)
Räsä Racing
Luettelo laipikkalajeista
Aiheesta muualla

ITIS: Phyllanthus (englanniksi)
United States Department of Agriculture (USDA): Phyllanthus (englanniksi)
Flora of China: Phyllanthus (englanniksi)
Pastelli

Pastelli voi viitata seuraaviin asioihin:
pastellimaalaukseen tai pastelliliituihin
pastelliväreihin, vaaleisiin, valkopitoisiin väreihin esimerkiksi vaatteissa tai rakennuksissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pastelli”, voi hakea sivunnimihaulla, laajalla sivunnimihaulla tai tekstihaulla.
Peng Shimeng

Peng Shimeng
Peng Shimeng (s. 12. toukokuuta 1998) on kiinalainen jalkapalloilija. Hän on pelipaikaltaan maalivahti. Hän on edustanut Kiinan naisten maajoukkuetta MM-kilpailujen 2019 päättyessä 18 maaottelussa ja pelannut vuoden 2018 Aasian-mestaruuskilpailuissa sekä vuoden 2019 maailmanmestaruuskilpailuissa.
Peng edustaa kotimaassaan Jiangsu Suningia.
Paluu pulpettiin

| Paluu pulpettiin> Community |
| --- | --- |

Tyyli:  komedia
Kestoaika:  22 minuuttia
Luoja(t):  Dan Harmon
Pääosissa:   Joel McHale  Gillian Jacobs  Danny Pudi  Yvette Nicole Brown  Alison Brie  Donald Glover  Ken Jeong  Chevy Chase  Jim Rash 
Alkuperämaa:   Yhdysvallat
Alkuperäiskieli:  englanti
Verkko:  NBC (2009–2014)   Yahoo! Screen (2015)
Esitetty:  17. syyskuuta 2009 – 2. kesäkuuta 2015
Tuotantokausia:  6
Jaksoja:  100
Tunnuskappale:  "At Least it was Here" (es. The 88)
Tuotanto
Tuottaja(t):  Gary Foster Russ Krasnoff Dan Harmon Anthony Russo Joe Russo Neil Goldman Garrett Donovan
Säveltäjä(t):  Ludwig Göransson
Tuotantoyhtiö(t):  Krasnoff/Foster Entertainment Russo Brothers Dan Harmon Productions Universal Television Sony Pictures Television
Aiheesta muualla
Virallinen sivusto
IMDb 
Paluu pulpettiin (engl. Community) on yhdysvaltalainen Dan Harmonin luoma komediasarja. Sen ensiesitys oli NBC-kanavalla syyskuussa 2009. Sarja kertoo opiskelijaryhmästä, joka käy community collegea fiktiivisellä Greendalen paikkakunnalla Coloradossa. Sarja sisältää runsaasti niin sanottua metahuumoria ja viittauksia populaarikulttuuriin. Se parodioi usein elokuva- ja televisiokliseitä.
Kolmannen tuotantokauden puolivälissä NBC poisti sarjan ohjelmistostaan ja esitti kauden loput jaksot vasta myöhään vuoden 2012 keväällä. Tätä seurasi sarjan luoneen Dan Harmonin lähtö sarjasta. Communityn neljäs kausi tehtiin pienemmällä jaksomäärällä uusien tuottajien voimin, mutta Harmon palasi sarjaan tuottajan asemassa sen viidennelle kaudelle. Toukokuussa 2014 NBC ilmoitti lopettavansa sarjan esittämisen viidennen kauden jälkeen. Kesäkuun lopussa internetyhtiö Yahoo ilmoitti kuitenkin tilanneensa Communityn kuudennen kauden Yahoo! Screen -palvelulleen. Kuudennen kauden internetlevitys alkoi vuoden 2015 maaliskuussa.
Aiheesta muualla

Wikimedia Commonsissa on kuvia tai muita tiedostoja aiheesta .
Sarjan viralliset sivut
Paluu pulpettiin Internet Movie Databasessa (englanniksi)
Pentadekaani

| Pentadekaani |
| --- | --- |

Tunnisteet
CAS-numero:  629-62-9
PubChem CID:  12391
Ominaisuudet
Molekyylikaava:  C15H32
Moolimassa:  212,42 g/mol
Sulamispiste:  9,95 °C
Kiehumispiste:  270,6 °C
Tiheys:  0,7685 g/cm3 (20 °C)
Liukoisuus veteen:  Ei liukene veteen
Pentadekaani eli n-pentadekaani (C15H32) on 15-hiilinen suoraketjuinen alkaani. Se on normaaliolosuhteissa olomuodoltaan kiinteää ainetta. Huoneenlämmössä yhdiste on väritöntä veteen liukenematonta nestettä. Liukenee  dietyylieetteriin ja etanoliin. Pentadekaanin rakennekaava on CH3(CH2)13CH3, moolimassa 212,42 g/mol, sulamispiste 10 °C, kiehumispiste 270,6 °C, tiheys 0,7685 g/cm3 (vesi = 1,0 g/cm3),  taitekerroin 1,4315 (20 °C), höyrystymislämpö 76,77 kJ/mol ja CAS-numero 629-62-9.
Pentadekaania käytetään orgaanisissa synteeseissä ja liuottimena. Yhdistettä voidaan valmistaa esimerkiksi erottamalla raakaöljystä.
Pentadekaania esiintyy useissa kasveissa, niiden tuoksuissa ja semiokemikaalina eliöiden viestinnässä.
| C14 | C15 | C16 |
| --- | --- | --- |
| Tetradekaani | Pentadekaani | Heksadekaani |
Aiheesta muualla

PubChem: Pentadecane (englanniksi)
Human Metabolome Database (HMDB): Pentadecane (englanniksi)
Toxin and Toxin Target Database (T3DB): Pentadecane (englanniksi)
Kyoto Encyclopedia of Genes and Genomes (KEGG): Pentadecane (englanniksi)
ChemBlink: Pentadecane (englanniksi)
Dr. Duke's Phytochemical and Ethnobotanical Databases: Pentadecane (englanniksi)
Pherobase: Floral Compound - 15Hy (englanniksi)
Pherobase:  Semiochemical - 15Hy (englanniksi)
Yksinkertaisimmat hiilivedyt
Petosten kehässä

| Petosten kehässä> Die Fälschung |
| --- | --- |
 Elokuvan juliste
Ohjaaja:  Volker Schlöndorff
Käsikirjoittaja:  Jean-Claude Carrière Kai Hermann Volker Schlöndorff Margarethe von Trotta Romaani: Nicholas Born
Tuottaja:  Eberhard Junkersdorf
Säveltäjä:  Maurice Jarre
Kuvaaja:  Igor Luther
Leikkaaja:  Suzanne Baron
Pääosat:  Bruno Ganz Hanna Schygulla
Valmistustiedot
Valmistusmaa:  Saksa Ranska
Levittäjä:  Kino Lorber Netflix
Ensi-ilta:  Saksa: 1981-10-1515. lokakuuta 1981 Ranska: 1981-10-2828. lokakuuta 1981 Suomi: 1982-3-55. maaliskuuta 1982
Kesto:  108 min.
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Petosten kehässä on Volker Schlöndorffin ohjaama saksalais-ranskalainen sotaelokuva vuodelta 1981. Elokuva kertoo sotareportterin kokemuksista Beirutissa. Elokuva kuvattiin aidoilla tapahtumapaikoilla Beirutissa, joten siinä näkyvät sodan tuhot ovat aitoja.
Rooleissa

| 0 | 1 | 2 |
| --- | --- | --- |
|  Bruno Ganz  | … |  Georg Laschen   |
|  Hanna Schygulla  | … |  Arianna Nassar   |
|  Jean Carmet  | … |  Rudnik   |
|  Jerzy Skolimowski  | … |  Hoffmann   |
|  Gila von Weitershausen  | … |  Greta Laschen   |
Pieni-Kotanen (Viitasaari, Pyydysmäki)

| Pieni-Kotanen |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°59′19″N, 25°41′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  suo-oja Hiekkajärveen 
Järvinumero:  14.425.1.008
Mittaustietoja
Pinnankorkeus:  152,7 m  
Pituus:  130 m  
Leveys:  90 m  
Rantaviiva:  0,354 km  
Pinta-ala:  0,915 ha  
Saaria:  ei saaria 
 fiPieni-Kotanen 
Pieni-Kotanen  on Keski-Suomessa Viitasaarella  Pyydysmäen lähellä sijaitseva lampi.
Maantietoa

Lampi on 130 metriä pitkä, 90 metriä leveä, ja sen pinta-ala on 0,9 hehtaaria. Lammella ei ole kartan mukaan saaria.  Sen rantaviivan pituus on 350 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Iso-Jouhtenon valuma-alueeseen (14.425) se kuuluu. Lammen vedenpinnan korkeus on 152,7 metriä mpy.
Pieni-Kotanen (Kivijärvi)

| Pieni-Kotanen |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°08′57″N, 25°17′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Iso-Kotaseen 
Järvinumero:  14.443.1.012
Mittaustietoja
Pinnankorkeus:  166,9 m  
Pituus:  440 m  
Leveys:  130 m  
Rantaviiva:  1,03 km  
Pinta-ala:  3,734 ha  
Tilavuus:  0,0001642 km³ 
Keskisyvyys:  4,4 m  
Suurin syvyys:  10,6 m  
Saaria:  ei saaria 
 fiPieni-Kotanen 
Pieni-Kotanen  on Keski-Suomessa Kivijärvellä  Talviaislahden lähellä sijaitseva lampi.
Maantietoa

Lampi on 440 metriä pitkä, 130 metriä leveä, ja sen pinta-ala on 3,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 164 200 kuutiometriä. Sen keskisyvyys on 4,4 metriä ja suurin syvyys on 10,6 metriä. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Lammen vedenpinnan korkeus on 166,9 metriä mpy.
Paz Vega

Paz Vega
Paz Campos Trigo eli Paz Vega (s. 2. tammikuuta 1976 Sevilla, Sevillan maakunta, Espanja) on espanjalainen näyttelijä.
Vega päätti, että hänestä tulee näyttelijä nähtyään 15-vuotiaana Federico García Lorcan näytelmän Bernarda Alban talo. Suoritettuaan oppivelvollisuutensa hänet hyväksyttiin arvovaltaiseen Centro Andaluz de Teatro -näyttämökouluun, jossa hän opiskeli kaksi vuotta. Opiskeltuaan vielä toiset kaksi vuotta journalismia hän muutti Madridiin. Taiteilijanimensä Vega hän otti isoäidiltään.
Vega aloitti näyttelijänuransa televisiosarjoissa Más que amigos, Compañeros ja 7 vidas. Vuonna 2002 hänet palkittiin parhaan uuden naisnäyttelijän Goyalla roolistaan elokuvassa Lucia ja seksi ja samana vuonna hän oli ehdolla myös parhaan naispääosan kategoriassa roolistaan elokuvassa Sólo mía. Sittemmin hän on näytellyt myös useissa ulkomaalaistuotannoissa kuten vuoden 2004 elokuvassa Spanglish – käännöskukkasia ja vuoden 2013 elokuvassa Grace of Monaco.
Aiheesta muualla

Paz Vegan virallinen sivusto (Arkistoitu – Internet Archive) (englanniksi) (espanjaksi)
Paz Vega Internet Movie Databasessa. (englanniksi)
Penetraatiotestaus

Penetraatiotestaus tarkoittaa tietotekniikassa eettisten tietomurtojen tekemistä. Yleisellä tasolla penetraatiotestaus tarkoittaa minkä tahansa järjestelmän testaamista tietoturvariskien varalta. Penetraatiotestauksella voidaan esimerkiksi selvittää realistisesti kuinka houkutteleva kohde on hyökkääjien näkökulmasta. Usein penetraatiotestauksessa suoritetaan samoja toimenpiteitä kuin aidoissa hyökkäyksissä, kuitenkin täysin vaaraa ja vahinkoa aiheuttamatta.
Penetraatiotestauksessa on kyse eettisestä hakkeroinnista, jossa white hat hengessä suoritetaan hyökkäys toimenpide, hyödyntäen samoja tekniikoita ja työkaluja, joita aidot verkkorikolliset käyttävät. Edellä mainittu "white hat" on termi, jota käytetään hyväntahtoisesta ja eettisesti oikeilla periaatteilla toteutetusta hakkeroinnista/hyökkäyksestä. Black hat -termiä käytetään puolestaan silloin, kun kyseessä on aidosti pahantahtoinen ja eettisyydestä piittaamaton hakkerointi/hyökkäys. Käytännössä penetraatiotestaus tarkoittaa sitä, että järjestelmään pyritään murtautumaan ennalta sovitusti "keinolla millä hyvänsä" ja pyrkimyksenä on järjestelmän hyödyntäminen siten, miten sen ei pitäisi olla mahdollista. Laadukkaasti toteutetusta penetraatiotestauksesta lopputuloksena saadaan todellisuutta kuvaava raportti sovelluksen tietoturvan tasosta ulkopuolisen pahantahtoisen hyökkääjän näkökulmasta. Saadun raportin avulla on mahdollista kehittää ja varmistaa sovelluksen laatua sekä turvallisuutta, joka edesauttaa tiedon luottamuksellisuutta, eheyttä, saatavuutta ja jäljitettävyyttä.
Penetraatiotestauksia voidaan tehdä erilaisin laajuuksin ja kohdentaa esimerkiksi: asiakkaan ulkoverkkoon ja sen palveluihin, asiakkaan sisäverkkoon ja sen palveluihin, sovittuun verkkosegmenttiin ja sen palveluihin, asiakkaan tiettyyn palveluun, vierasverkkoon tai langattomaan verkkoon. Penetraatiotestausta suoritetaan yleensä 5 vaiheisesti, joita ovat: 1. Tiedustelu, 2. Skannaus, 3.Pääsy, 4. Ylläpitää ja 5. Piilossa.
Penetraatiotestauksen hyötyjä on muun muassa tietoturvariskien tunnistaminen, tietoturvan parantaminen, luottamuksen rakentaminen, lakisääteisten vaatimusten noudattaminen sekä testauksen avulla saadaan kustannus säästöjä, kun pystytään ennaltaehkäisemään vahinkoja.
Penetranssi

Penetranssi eli geenin ilmenemisyleisyys ilmaisee, kuinka suuri osa tietyn genotyypin edustajista ilmentää tiettyä ominaisuutta fenotyypissään. Jos penetranssi on täydellinen (100%), geeni ilmenee kaikissa yksilöissä, jotka kantavat kyseistä genotyyppiä.
Lääketieteessä sairautta aiheuttavan mutaation penetranssi on täydellinen silloin, jos kaikki mutaatiota kantavat henkilöt ovat sairaita. Jos mutaation penetranssi on esimerkiksi 40%, 40% mutaation kantajista sairastuu elämänsä aikana. Tällöin käytetään termiä alentunut tai epätäydellinen penetranssi.
Täydellinen penetranssi on usein monogeenisilla sairauksilla, kuten neurofibromatoosi 1. Epätäydellinen penetranssi on esimerkiksi BRCA1-geenin mutaatioilla, jotka aiheuttavat rinta- ja munasarjasyöpää.